|  |  |
| --- | --- |
| Arkivsak-dok. | 22/01902 |
| Arkivkode |  |
| Saksbehandler | Anita Larsen |

|  |  |  |
| --- | --- | --- |
| Behandlet av | Møtedato | Saknr |
| 1 Hovedutvalg for eierstyring og næringsutvikling | 17.11.2022 | 40/22 |
| 10 Kommunestyret | 12.12.2022 | 146/22 |
| 11 Administrasjonsutvalget | 28.11.2022 | 10/22 |
| 2 Hovedutvalg for helse og velferd | 23.11.2022 | 25/22 |
| 3 Hovedutvalg for oppvekst og utdanning | 21.11.2022 | 32/22 |
| 4 Hovedutvalg for miljø og samfunnsutvikling | 22.11.2022 | 36/22 |
| 5 Eldrerådet | 15.11.2022 | 14/22 |
| 6 Kommunalt råd for mennesker med nedsatt funksjonsevne | 15.11.2022 | 17/22 |
| 7 Ungdomsrådet 2021 - 2023 | 17.11.2022 | 14/22 |
| 8 Eldrerådet | 22.11.2022 | 15/22 |
| 9 Formannskapet | 28.11.2022 | 89/22 |

**SAKSPROTOKOLL**

Budsjett 2023 - Økonomiplan 2023-2026 Nittedal kommune

Formannskapet har behandlet saken i møte 28.11.2022 sak 89/22

Møtebehandling

*Representanten Jan Stefan Holme (H) fremmet følgende forslag:*

|  |  |  |  |  |
| --- | --- | --- | --- | --- |
| **Tiltak og hvordan inndekningen innarbeidet i rådmannens forslag - endringer fra forrigeøkonomiplan 2022-25** | **2023** | **2024** | **2025** | **2026** |
| Økte kostander |  |  |  |  |
| Sum tiltak i sektorene jf egen oversikt | **82,3** | **70,4** | **73,3** | **73** |
| **Inndekning** |  |  |  |  |
| Ikke avsetning til disposisjonsfond vedtatt i økonomiplanen 2022-25 | -7,2 | -7,2 | -7,2 | -7,2 |
| Bruk fond | -38 | -5 | 0 | 0 |
| Vekst i de frie inntektene utover det som disponeres til lønns og prisvekst, endring i kapitalkostnader ol. | -23,1 | -31,7 | -35,8 | -30,8 |
| ***Delsuminndekning realvekst frie inntekter og fond*** | **-82,3** | **-43,9** | **-43** | **-38** |
| *Nye innsparingskrav fra 2024* |  |  |  |  |
| Nytt innsparingstiltak fra sektor helse og velferd | -4,2 | -4,2 | -10,8 | -12,5 |
| Nytt innsparingstiltak sektor oppvekst og utdanning | -7,1 | -7,1 | -16,4 | -18,8 |
| Nytt innsparingstiltak sektor miljø og samfunnsutvikling | -0,5 | -0,5 | -1 | -1,2 |
| Nytt innsparingstiltak stab/støtte | -0,9 | -0,9 | -2,1 | -2,5 |
| ***Delsum innsparingskrav fra 2024*** | **13,25** | **13,25** | **-30,3** | **-35** |
| **Sum inndekning** | **82,3** | **70,4** | **73,3** | **73** |
| **Ytterligere innsparingstiltak** |  |  |  |  |
| Økt arbeidsgiveravgift 5% på lønn og godtgjørelser over 750 000 |  |  |  |  |

*Representanten Ida Eliseussen (Sp) fremmet følgende forslag:*

**Viktige oppgaver/verbalforslag:**

1. Nittedal kommune trenger effektive IKT-løsninger og digitale tjenester som tjener innbyggere, ansatte og økonomien bedre -

Kommunedirektøren bes derfor legge fram en ny sak, senest ifm. behandling av rammesak i 2023, som foreslår samarbeids- og samordningsløsninger med andre kommuner for drift av kommunens IKT og digitale tjenester.

1. Det er høyt sykefravær og stor slitasje på ansatte i ulike deler av kommunale tjenester. Det er viktig å sørge for god nærversoppfølging og fortsatt fokus på å bygge heltidskultur i Nittedal. Det settes av kr. 1 000 000. til å styrke dette arbeidet i 2023 (se tabell under).
2. Prioriteringsrekkefølge for reguleringsarbeid:
   1. Arbeidet med å ferdigstille reguleringen for gang- og sykkelvei Fuglåsveien
   2. Arbeidet med revidering av reguleringsplaner for å oppheve bygge- og deleforbudet på Tumyrhaugen
   3. Nødvendig omregulering av egne tomter/arealer der det er vedtatt salg
3. Et godt, trygt og inkluderende læringsmiljø handler også om gode utearealer for lek og sosiale aktiviteter på skolene. To skoler, Ulverud og Hakadal, vil for 2023 får midler til å oppgradere sine uteområder, med henholdsvis kr. 500 000 (Ulverud) og kr. 300 000 (Hakadal). Elevrådet ved skolene skal medvirke til hvordan pengene best disponeres for å skape gode leke-, aktivitet- og oppholdsarealer ute.
4. Årlig deler ulike departementer ut tilskudds- og prosjektmidler for over to milliarder. I kommuner som prioriterer å søke på midler herfra kan det være betydelige summer til å styrke drift og investering av allerede eksisterende arbeid, eller få realisert nye behov og vedtak -

Kommunedirektøren skal sikre en dedikert resurs for å søke på alle tilskuddsmidler tilgjengelig for kommunen, innenfor folkehelse, psykisk helse, fattigdom, kriminalitetsforebygging, inkludering og digitalisering. Formålet er å styrke eksisterende arbeid og følge opp politiske vedtak og føringer, knyttet til drift og/eller investering. Søkelys på barn, unge og eldre.

1. Det er helt vesentlig at lokaler til Nittedal UNG etableres raskt. En samordning av tjenester her, og en åpen dør inn for unge, vil være faglig smart og ressursbesparende for kommunen.

Rådmannen skal sørge for lokaler til å samordne Nittedal UNG, innen 1. juli 2023. Det settes av kr. 100 000 som et utgangspunkt for å stimulere til etablering og drift i 2023 (se tabell under). Ytterligere behov for midler meldes tilbake i rammesaken før sommeren

1. Nittedal kommune har behov for å økte inntekter. Det foreslås derfor omregulering til boligformål og salg av følgende tomter som Nittedal kommune eier, så raskt som mulig:
   1. Skysetveien 9 (Se rådmannens vurdering i svar på spørsmål, s. 12)
   2. G.nr 15/ B.nr 467, 1,78 mål tomt på hjørnet Lyngveien/Peiskrokveien (se bilde under)

|  |  |  |
| --- | --- | --- |
|  | **Inntekter/reduserte utgifter:** | **Sum** |
|  | Koronamidler fra regjeringen | Kr. 22 532 000 |
|  | Utsette arbeid (og dermed investeringen) av siste del for gang-/sykkelvei langs Svartkruttveien mellom rådhuskvartalet og Kvernstua (se s. 82 i rådmannens budsjett) | Kr. 28 000 000 |
|  | Salg av Skysetveien 9 (se rådmannens svar på spørsmål s. 12 | Kr. 4 000 000 (anslag 3-5 mill) |
|  | Salg av g.nr 15/ b.nr 467, 1,78 mål tomt på hjørnet Lyngveien/Peiskrokveien (se bilde under) | Kr. 4 000 000 (ingen anslag) |
|  | Avvikle hovedutvalg for eierstyring og næringsutvikling | Kr. 250 000 |
|  | **Totalt** | **Kr. 58 782 000** |

*Kommentar til punkt 3 og 4 over: Realistisk inntekt er antakelig ikke før i 2024. det bør derfor vurderes å overføre virkningen til 2024.*

|  |  |  |
| --- | --- | --- |
|  | **Utgifter/reduserte inntekter:** | **Sum** |
|  | Ekstra til nærværsoppfølging og heltidskultur | Kr. 1 000 000 |
|  | Ekstra til arbeid med reguleringsplaner | Kr. 500 000 |
|  | Oppgradering av uteområdene for Ulverud skole (Kr. 500 000) og Hakadal ungdomsskole (Kr. 300 000) | Kr.  800 000 |
|  | Driftstilskudd idrett | Kr. 220 000 |
|  | Stimuleringsmidler for etablering og drift av lokaler til Nittedal UNG i 2023 | Kr. 100 000 |
|  | Tilføres Disposisjonsfond | Kr. 56 162 000 |
|  | **Totalt** | **Kr. 58 782 000** |



*Fungerende ordfører Inge H. Solli (V) fremmet følgende forslag:*Forslag til budsjett og økonomiplan for perioden 2023 – 2026 vedtas med endringer som framkommer her.

**Innledning**

Nittedal skal utvikles som et grønt og levende lokalsamfunn. FNs bærekraftmål for klima og miljø og lokalsamfunnsutvikling skal legges til grunn for utviklingen av nittedalssamfunnet. Kommunen skal utvikle attraktive steder, med gode møteplasser, gode uterom, kommunale tjenester, handel og uteliv. Rotnes skal være kommunens prioriterte tettsted, med Nittedal sentrum som et kollektivknutepunkt der innbyggerne bor tettere, har gang- og sykkelavstand til det meste og har lett tilgang til friluftsliv og naturen. Vi må utvikle trygge oppvekstmiljøer, og forebygge rus og kriminalitet blant de unge. Politiet må enda sterkere inn i det forebyggende arbeidet, i samarbeid med kommunen, foreldre og frivillige.

Kultur, idrett og frivillighet bidrar sterkt til at mange kan leve det gode liv i Nittedal, og i en tid det kommunens ressurser må prioriteres der det trengs mest, må kultursektoren og frivilligheten få rammebetingelser som gjør at denne virksomheten kan opprettholde og utvikle sine aktiviteter. Vi må tilrettelegge for at de kommunale tjenestene utvikler seg i tråd med befolkningsutviklingen og at det blir flere eldre innbyggere i årene framover.

Nittedal kommune må tilrettelegge for at næringslivet skal ha gode rammebetingelser, og bidra til å skape flere arbeidsplasser i kommunen. Kortreiste arbeidsplasser skal være en viktig del av sentrumsutviklingen på Rotnes, og det skal utarbeides en områdeplan for Skytta som ivaretar næringslivets interesser samtidig som bokvalitet i området rundt næringsparken ivaretas.

Arbeidet med utviklings- og omstillingsprosessen må gjennomføres slik at kommunen får økonomisk handlingsrom til å videreutvikle lokalsamfunnet. I den forbindelse har planene for å etablere helsehus og heldøgnsplasser, samt bygging av ny Rotnes skole prioritet. For at nåværende og framtidige innbyggere skal oppleve Nittedal som et godt sted å bo og leve sine liv, og der kommunale tjenester og frivilligheten gir merverdi, må kommunens organisasjonspolitikk og kompetansestrategi brukes aktivt i utviklingen av Nittedal kommune. Kompetente og motiverte medarbeidere er en forutsetning for at Nittedal kommune skal løse framtidens utfordringer.

Kommunestyret ser med bekymring på at det avsettes betydelige midler fra disposisjonsfondet for å finansiere kommunens budsjett for 2023, samtidig som rådmannens budsjettforslag ikke er i tråd med kommunens vedtatte økonomiske handlingsregler. For å unngå kraftige kutt i de kommunale tjenestene i 2023 brukes en stor del av disposisjonsfondet for å få balanse i budsjettet. Arbeidet med utviklings- og omstillingsprosessen må bli gjennomført slik at kommunen kan få økt handlingsrom senere i økonomiplanperioden.

1. **Utviklings- og omstillingsprosessen**
   1. Rådmannen bes legge fram en sak som omhandler målsetninger og en helhetlig plan for utviklings- og omstillingsprosessen. I saken skal konkrete tiltak beskrives, med forslag til organisering, gjennomføring og finansiering. Saksgrunnlaget behandles i hovedutvalgene slik at de kan involveres i arbeidet med saken før endelig sak fremmes for formannskap og kommunestyre. Gevinstrealisering i utviklings- og omstillingsprosessen skal konkretiseres.
   2. Som en del av utviklings- og omstillingsprosessen, skal det utarbeides en langsiktig investeringsstrategi.
2. **Oppvekst og utdanning**
   1. Skolekapasiteten må utvides ved behov. Kommunestyret viser til tidligere vedtak om planlegging og bygging av ny Rotnes skole.
   2. I arbeidet med utviklings- og omstillingsprosessen skal mulige strukturtiltak for barnehagene beskrives som et grunnlag for framtidige politiske og økonomiske vurderinger. Konsekvenser av tiltakene for tjenestekvaliteten for barna, barnehagene (kommunale og private) og kommuneøkonomien skal belyses.
   3. Det bevilges 1,0 millioner til kulturenheten for å opprettholde nåværende aktivitetsnivå. Dersom tiltak innen kulturenheten utgår eller blir redusert, kan bevilgningene til kulturskolen og/eller økt tilskudd til kulturformidling (tidligere kulturfondet) styrkes innenfor vedtatt budsjettramme for kulturenheten.
   4. Investeringsstøtte til idrettsanlegg vurderes i forbindelse med økonomirapport pr 2. tertial 2023.
   5. Nittedal UNG trenger egnede lokaler, og rådmannen bes legge fram mulige løsninger for å få dette på plass.
3. **Helse og velferd**
   1. Tjenestebehovet innen helse og omsorg øker i årene framover. Vedtatt strategi for helse, mestring og velferd legges til grunn for utviklingen og finansieringen av disse tjenestene i økonomiperioden.
   2. Helsehuset skal etableres i nye eller eksisterende lokaler for å imøtekomme behovene for tjenesteleveranser i tråd med vedtatt strategi for helse, mestring og velferd og boligtypeprogrammet.
4. **Miljø og samfunnsutvikling**
   1. Det skal arbeides for bedret lokalbusstilbud. For å redusere privatbilbehovet må tilbudet ivareta både jobbreiser og tilkomst til Skytta og Døli. Hyppigere avganger for buss mellom Nittedal sentrum og Nittedal stasjon tilstrebes og omlegging til ringbuss vurderes for å redusere reisetiden.
5. **Øvrig**
   1. Forslag til driftsbudsjett vedtas, jf. vedlegg §5-4 bevilgningsoversikt drift (1A) hvor år 1 er årsbudsjett 2023, herunder mål og premisser for bevilgningene. Driftsrammene for hver sektor vedtas slik det framgår av vedlegg §5-4 Sum bevilgninger drift, netto (1B). Årsbudsjett 2023 justeres slik:

|  |  |  |
| --- | --- | --- |
| Tall i millioner kroner | **Økte inntekter/reduserte kostnader** | **Reduserte inntekter/økte kostnader** |
| **Oppvekst og utdanning** |  |  |
| 2.3 Kultursektoren opprettholder aktiviteter |  | 1,00 |
|  |  |  |
| **Helse og velferd** |  |  |
|  |  |  |
| **Miljø og samfunnsutvikling** |  |  |
|  |  |  |
| **Øvrig** |  |  |
| Økt skatteinngang / økte rammer, jfr. Stortingets behandling av statsbudsjett | 1,00 |  |
| Økt avsetning til disposisjonsfond |  |  |
|  |  |  |
| Økte inntekter/reduserte kostnader | 1,00 |  |
| Reduserte inntekter/økte kostnader |  | 1,00 |
|  |  |  |
| NETTO |  | 0,00 |

Rådmannen bes innarbeide flerårseffekt i økonomiplanperioden for aktuelle tiltak.

Votering

Forslaget fra H ble forkastet med 9 mot 4 stemmer (H).

Forslaget fra Sp ble forkastet med 12 mot 1 stemme (Sp).

Forslaget fra V ble forkastet med 11 mot 2 stemmer (V).

Rådmannens innstiling ble enstemmig vedtatt.

Formannskapets innstilling

## Budsjett og økonomiplan 2023-2026

1.1. Forslag til Økonomiplan for perioden 2023 – 2026 vedtas.

1.2. Rådmannen får fullmakt til å innarbeide de økonomiske konsekvensene av det vedtatte årsbudsjettet 2023 i Økonomiplan 2023 – 2026.

1.3. Forslag til driftsbudsjett vedtas, jf. vedlegg §5-4 bevilgningsoversikter - drift (1A) hvor år 1 er årsbudsjett 2023, herunder mål og premisser for bevilgningene.

1.4. Driftsrammene for hver sektor vedtas slik det fremgår av vedlegg §5-4 Sum bevilgninger drift, netto (1B).

1.4.1.  Rådmannen gis fullmakt til å avsett til og bruke av bundne fond og finansinntekter og - utgifter i sektorenes budsjetter.  
1.4.2.  Rådmannen gis fullmakt til å fordele virkninger av lønnsoppgjøret fra sentral post til sektorene.

1.5. Forslag til investeringsbudsjett vedtas, jf. vedlegg 1 §5-5 bevilgningsoversikter - investering (2A) hvor år 1 er årsbudsjett 2023, herunder mål og premisser for bevilgningene.

1.6 Investeringer med kostnadsramme fra 10. mill. kroner og oppover legges fram for Kommunestyret for godkjenning. Dette gjelder ikke utbedring av ledningsnett avløp og vann med tilhørende anlegg.

1.7. Rådmannen legger frem sak tidlig i 2023 dersom det blir vesentlige endringer som følge av budsjettbehandlingen i Stortinget.

1.8 Det igangsettes et omstillingsarbeid i tråd med det som er skissert i kapittelet “Hovedtrekkene i budsjett og økonomiplan". Gjennomføring av innsparingskrav og en langsiktig investeringsstrategi skal være en del av mandatet. Det oppnevnes en gruppe med tverrpolitisk deltakelse, rådmann, økonomisjef og HR-sjef, samt to hovedtillitsvalgte som skal koordinere prosjektet.  Endelig mandat og organisering legges frem i egen sak til kommunestyret.

## Låneopptak

2.1. Rammen for opptak av lån til investeringer settes til kr 115 630 000 i 2023. Avdragstiden tilpasses bestemmelsene i kommuneloven § 14-18.

2.2. Rådmannen delegeres fullmakt til å ta opp lån og godta rentebetingelser og øvrige betingelser for nye lån, refinansiere og restrukturere låneporteføljen, samt undertegne lånedokumenter.

2.3. Nittedal kommune opptar «Startlån» i Husbanken til videre utlån i 2023 med 20 000 000 kroner. Enhet for bolig og tilflytting gis fullmakt til å forskuttere tildeling til startlånskunder med inntil 10 mill. kroner før Husbankens lånetilsagn er mottatt.

## Skattesatser

3.1. Ved beregning av skatt for forskuddspliktige for 2023 legges til grunn skattøre på 11,15 prosent, eller den høyeste sats Stortinget fastsetter.

3.2. Formuesskatt for forskuddspliktige 2023 beregnes etter den høyeste sats Stortinget fastsetter.

## Eiendomsskatt

4.1. I medhold av eiendomsskatteloven §§ 2 og 3 skal det skrives ut eiendomsskatt for skatteåret 2023 etter følgende utskrivningsalternativ:   
       §3 f) Faste eiendommer i klart avgrenset område som helt eller delvis er utbygde på byvis eller der slik utbygging er i gang og på næringseiendom, kraftverk, vindkraftverk, kraftnett og anlegg omfattet av særskattereglene for petroleum.

4.2. Eiendomsskatteområdet for områder som er helt eller delvis utbygd på byvis og hvor slik utbygging er i gang avgrenses som vedtatt av kommunestyret i KST-sak 92/14, det vil si til områder utenfor markagrensa.

4.3. I medhold av eiendomsskatteloven §§ 11 og 12 velger kommunestyret å ha differensierte eiendomsskattesatser. Skattesats for bolig- og fritidseiendom settes til 2,4 promille og skattesats for næringseiendom settes til 2,5 promille.

4.4. I medhold av eiendomsskatteloven §§ 11 fastsettes et bunnfradrag på kr 1 200 000,- av eiendomsskattetaksten for boligdelen av eiendommer (herunder fritidseiendommer) som ikke benyttes til næringsvirksomhet.

4.5. I medhold av eiendomsskattelovens § 7 bokstav a fritas eiendommer som tar sikte på å gagne en kommune, et fylke eller staten for eiendomsskatt. I medhold av eiendomsskattelovens § 7 bokstav b fritas eiendommer som har historisk verdi for eiendomsskatt. Det vises til egen sak om hvilke konkrete eiendommer som skal fritas etter § 7 bokstav a og b.

4.6. Kommunestyret, i medhold av eiendomsskatteloven § 25, fastsetter at eiendomsskatten betales i tre terminer med forfall i juni, oktober og desember.

4.7. I medhold av eiendomsskatteloven § 8 C-1 benytter kommunen formuesgrunnlag fra skatteetaten ved taksering og utskriving av eiendomsskatt for boligeiendommer. For øvrig benytter kommunen eiendomsskattevedtekter og retningslinjer som vedtatt av kommunestyret i [KST-sak 84/14](https://www.nittedal.kommune.no/globalassets/02-dokumenter/teknisk-og-eiendom/eiendomsskatt/eiendomsskatt-i-nittedal-kommune-retningslinjer-for-taksering.pdf).

## Betalingssatser

5.1. Nittedal kommune legger til grunn en generell prisstigning på 3,7 prosent (statens anslag for pris- og lønnsvekst for 2023) i kommunens gebyrer og avgifter med virkning fra 1.1.2023.

5.2. Prisjustering vedtas i henhold til vedlagte prisliste og gjøres gjeldende fra 1.1.2023 hvis ikke annet er bestemt. Rådmannen delegeres fullmakt til å endre til de til enhver tid gjeldende satser i henhold til «Forskrift om omsetning av alkoholholdig drikk mv.» og «Forskrift om registrerings- og bevillingsordning for tobakksvarer mv.»

5.3. Rådmannen delegeres fullmakt til å endre utgiftstak for minstesatser innenfor helse og omsorgstjenester justeres i tråd med rundskriv fra Helse- og omsorgsdepartementet.

5.4. Årsavgift vann, avløp, renovasjon og feiing samt øvrige kommunaltekniske gebyrer fastsettes i egen sak.

5.5. Gebyrer innenfor plan, byggesak og oppmåling fastsettes i egen sak.